|  |
| --- |
| **Таблица за направените предложения и възражения в процеса на обществено обсъждане на проект заповед за изменение на Заповед № РД 09-239 от 12.03.2018 г. на заместник-министъра на земеделието, храните и горите и ръководител на управляващия орган на Програма за развитие на селските райони ПРСР 2014 – 2020 г., с която са утвърдени насоки за кандидатстване по процедура чрез подбор № BG06RDNP001-6.001 по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от Програмата за развитие на селските райони за периода 2014 - 2020 г.** |

|  |  |  |  |  |
| --- | --- | --- | --- | --- |
| **№** | **Данни на подателя** | **Дата на получаване** | **Коментар/Предложение** | **Становище на УО на ПРСР** |
| 1. | ДФ „Земеделие“ | 12.08.2022 | 1. По отношение на т.2.3.1 считаме за необходимо разпоредбата на същата да се допълни със следния текст: „като не се допуска отпадане на заложени в Таблица 7 от бизнес плана и Приложение 3 към административния договор цели и специфични резултати“. Посоченото допълнение ще внесе яснота за възможните допустими изменения, както и необходимостта от спазване на фиксираните съществени задължения за конкретния проект, във връзка с необходимостта да бъдат взети под внимание разпоредбите на т. 5.6 и т. 5.7 от раздел „Основни термини и дефиниции“ от Условията за кандидатстване и т. 5, подточка 5.8 от раздел 1 „Техническо изпълнение на проектите“, както и т. 11.1, подточки т. 11.1.9 и т.11.1.10 от раздел 2. „Финансово изпълнение на проектите и плащане“ от Условията за изпълнение по процедура чрез подбор BG06RDNP001-6.001.  2. По отношение на изменението на т.3.3 предлагаме да се запази текстът „Бенефициентът е длъжен да поддържа съответствие с всеки един от критериите, на които е отговарял проектът му, през целия период, считано от датата на подаване на проектното предложение до изтичане на пет години от датата на сключване на административния договор“, като този текст бъде допълнен със следния: „с изключение на случаите на одобрено изменение на проекта в периода на изпълнението му, което е довело до промяна в броя на точките по критериите за подбор, които проектното предложение е получило при оценката“. Същото е с цел унифициране на изискванията с другите мерки от ПРСР 2014-2020г., като предложението се базира на разпоредбата на т. 5.6 от раздел „Основни термини и дефиниции“ от Условията за кандидатстване, в т.5, подточка 5.8 от раздел 1 „Техническо изпълнение на проектите“ от Условията за изпълнение по процедура чрез подбор BG06RDNP001-6.001, както и на целите на подмярка 6.1 от ПРСР 2014-2020 г.  3. По отношение на изменението в чл.14, ал.3, т.4 от Приложение Д „Административен договор“ считаме за необходимо да се вземат под внимание клаузите на чл.6, ал.1, т.4 и чл.11. т.9 от договора. | Приема се частично.  В насоките не е предвидена изрична забрана за промяна на специфичните цели. В случаите, когато кандидата заявява промяна на критериите за подбор следва да заяви и искане за промяна на същата специфична цел. Когато бенефициентът поиска изменение на критерия за подбор, но не е заявил изменение на съответния специфичен резултат в Таблица 7 от бизнес плана и Приложение 3 към административния договор, ДФЗ следва да отправи запитване към бенефициента за изясняване на разминаването.  Приема се.  Приема се частично.  По отношение чл. 6, ал. 1, т. 4 при заявено изменение на договора по отношение на критериите за подбор съответно ще бъде изменено и приложение №1 „Списък на критериите за подбор, по които бенефициента е получил приоритет“ ще бъде изменено съответно приложение. |